Bătăușii care au atacat cu bâte şi topoare un tânăr, în Ploieşti, au fost prinşi
- Antonia Hendrik
- 8 martie 2024, 19:13
Bătăușii care au atacat cu bâte şi topoare un tânăr, în Ploieşti, au fost prinşi. Aceștia au spart geamurile mașinii pentru a-l ataca pe tânărul de 24 de ani care ar fi refuzat să le plătească o taxă de protecție.
Bătăușii au fost reținuți după ce polițiștii au descins joi după-amiază la adresele persoanelor bănuite că ar fi comis agresiunea. Tânărul se afla într-o cursă de ridesharing când a fost atacat cu bâte și topoare.
Familia tânărului povestește că la mijloc ar fi vorba de o reglare de conturi. Mai exact, o taxă de protecție pe care nu ar fi vrut să o plătească în urmă cu doi ani, atunci când au și fost nevoiți să plece din țară de frică.
Bătăușii care au atacat cu bâte şi topoare au fost prinşi
Poliția a fost alertată, joi după-amiază, cu privire la agresiunea petrecută în centrul Ploieștiului. Cei șase atacatori cu vârste cuprinse între 18 și 50 de ani au fost duşi la audieri pentru a da explicații cu privire la faptele lor.
După mai multe ore de stat în fața procurorilor, bătăușii au fost reținute și urmează să fie prezentate instanței cu propunere de arestare preventivă.
Cercetările sunt acum coordonate de către un procuror din cadrul Parchetului de pe lângă Judecătoria Ploiești. Este deschis un dosar penal pentru infracțiunile de lovire sau alte violențe, amenințare, distrugere și tulburare a ordinii și liniștii publice.
Bătăușii care au atacat cu bâte şi topoare un tânăr, în Ploieşti, au fost prinşi. Sursa foto: Gazeta de Dâmbovița
Ce spune IJP Prahova
"La data de 6 martie a.c., în jurul orei 14.30, polițiștii din cadrul Secției nr. 1 Poliție Ploiești au fost sesizați, prin apel 112, despre faptul că o persoană ar fi fost agresată, pe strada Neagoe Basarab, din municipiul Ploiești. În baza sesizării, polițiștii s-au deplasat la fața locului, stabilindu-se faptul că cele sesizate se confirmă, fiind identificat un tânăr de 24 de ani. Din primele verificări, a reieșit faptul că mai multe persoane necunoscute ar fi lovit cu obiecte contondente geamurile unui autoturism și l-ar fi agresat fizic pe tânărul de 24 de ani. Ulterior persoanele bănuite au plecat de de la fața locului", a precizat IJP Prahova.
În cauză, a fost întocmit dosar penal sub aspectul săvârşirii infracțiunilor de loviri sau alte violențe și distrugere", a mai precizat IJP Prahova.